Puna nën Word

Puna nën Word është shumë e thjeshtë.  Krejt çka duhet të bëni është të selektoni tekstin që duhet kontrolluar dhe të shtypni pullën funksionale F9.
Instalimi i programit për të punuar nën regjimin e Word-it bëhet kështu:
	
Instalimi

	- Shkarkoni skedën "speller.zip" (download file) në një skedar që e zgjedhni vet, p.sh. "c:\spell\"

	- Dekomprimoni "speller.zip" në të njëjtën skedar ("c:\spell\") me anë të WinZip softuerit dekomprimues ose të ngjashëm.  (Zakonisht nëse e keni të instaluar WinZip, kur e selektoni skedën në Windows Explorer dhe shtypni pullën e djathtë, ju paraqiten komanda opcionale ku njëra prej tyre është "Extract to ...".  Ekzekutoni këtë komandë dhe caktoni skedarin ku do ta bëni instalimin (p.sh. "c:\spell\")

	- Instaloni Drejtshkrimorin duke ekzekutuar "setup.exe" në skedarin ku keni dekomprimuar "speller.zip" (p.sh. "c:\spell\").

	-Në vazhdim fillon programi i vërtetë instalues "Setup" i startuar nga c:\spell që në ndërkohë është krijuar në Harddiskun e juaj, mos e ndërroni skedarin që ofrohet "c:\spledit1"

	-Pas disa minutave instalimi tregon se është kryer me sukses, në të kundërtën diçka nuk është në rregull ose me kompjuterin tuaj ose me sistemin operativ.

	- Në Seksionin Start - Programs është krijuar një degë e re "Infed Soft - Drejtshkrimor i gjuhës shqipe"; ekzekutojeni për të provuar Editorin e gjuhës shqipe.

	- Vërtetohuni se e keni të instaluar MS Word-i 97 ose më të lartë, nëse se keni të instaluar duhet ta instaloni.

	- Pasi ta keni instaluar Word-in vërtetohuni se në skedarin "c:\spledit1" ndodhet fajli "Normal.dot".

	- Me anë të funksionit Start - Find - Files or Folders përcaktoni se ku ndodhet fajli "Normal.dot" i cili është instaluar nëpërmjet të Wordit 97.  Ky fajl duhet të riemërtohet (p.sh. "në Normal-1.dot") me anë të funksionit "File-Rename" në WindowsExplorer, ose mund edhe ta shlyeni (delete) nuk do të bëni dëm sistemit.  Kjo skedë krijohet automatikisht nëse mungon.
Nëse në këtë pikë nuk keni sukses, pra nëse rezultati I kërkimit ka qenë negativ atëherë bëni si vijon … (Shiko shtojca 1)
Për Windows 2000 shiko shtojca 2
	 -skedën "C:\spledit1\Normal.dot" tani e bartim në skedarin ku e kemi lokalizuar skedën "Normal.dot" të Word-it (Me anë të urdhrit Copy-Paste në WindowsExplorer p.sh.) 

	-Startojmë Word-in dhe hapim ose krijojmë një dokument

	- Hijezojmë pjesën tekstuale që dëshirojmë ta kontrollojmë

	- Shtypim pullën funksionale F9 dhe manipulojmë me pultin kontrollues (Hulumtojeni pak dhe mos hesitoni të bëni eksperimente)

	- Dritarja e drejtshkrimorit incialisht do të paraqitet në skajin e majtë të monitorit, Zhvendoseni dritaren në mes të monitorit !!!, (pra mbuloni porosinë "Ju faleminderit që përdorni ...").  Mos e shtypni porosinë "Ju faleminderit që përdorni..." pa e kryer korrigjimin paraprakisht.  (Nëse e keni mbuluar, atëherë e shihni porosinë tek në fund të korrigjimit)

	-Nëse diçka nuk është në rregull kthehuni në hapin e parë dhe përsëritini të gjitha hapat edhe një herë, ndoshta është gabimi në realizimin e njërës prej procedurave!
	
Do t'i keni 50 sesione gratis ku më pas bllokohet programi me anë të shifrës që është karakteristike për çdo kompjuter.  
Lexoni numrin serik dhe na dërgoni një Email.  
Vetëm ne mund të ju japim shifrën zhbllokuese të programit.
			Çmimi është 25 Euro.

Pagesën mund ta bëni sipas marrëveshjes pasi që ta keni instaluar softuerin me sukses dhe para se ta merrni shifrën zhbllokuese nga autori.
	Punë të këndshme ju dëshiron Shoqata kompjuterike "Infed - Pejë"

	Teksti që mbani në dorë, në tërësi është kontrolluar me anë të këtij programi dhe na ka kursyer një kohë të konsiderueshme të lektorimit.  
	Për informata më të gjera ose për furnizim me disketat instaluese lajmërohuni me Email 
me nderime Merkur Beqiri,Shkurt1998

Teksteditori

	Teksteditori (përpunuesi i teksteve - në përkthim të lirë) e ka interfejsin e tërësishëm në gjuhë shqipe, gjë që shihet edhe në figurat e paraqitura si ilustrim, pra në të mund të krijojmë tekste dhe  t'i përpunojmë ato si në çdo teksteditor standard të punuar për Windows (siç është p.sh. "Wordpad" ose "Write").
	Sidoqoftë mundësitë e tij janë të limituara në krahasim me prodhimet e firmave të mëdha, siç është "Word" i mikrosoftit p.sh. brenda këtij aplikacioni nuk mund të inkorporojmë fotografi ose vizatime mirëpo në mënyrë të mirëfilltë përdorim të gjitha mundësitë e formatit tekstual RTF (Rich Text Format), format ky i cili është edhe formati amë për ruajtjen dhe hapjen e dokumenteve në këtë aplikacion.  Këto mundësi janë përdorimi i të gjitha fonteve që i ka në disponim sistemi operativ Windows, madhësitë e ndryshme të pjesëve të veçanta të tekstit etj.  Normalisht se profesionistët në kompjuter më parë ja kërkojnë mungesat se përparësitë, e përparësia kryesore e këtij aplikacioni është mundësia e kontrollimit të drejtshkrimit të gjuhës shqipe.  E vetmja gjë që duhet të bëni është të shtypni pullën 'abc' në 'toolbar', pullën funksionale F9 ose opcionin e drejtshkrimit që ndodhet brenda menysë së programit dhe automatikisht fillon loja e kontrollimit të drejtshkrimit të tekstit tonë.  Ata që pregatisin dokumente më serioze dhe nuk kënaqen me mundësitë e këtij programi duhet të përdorin truqe ose të marrin versionin për Word  (Shiko më poshtë nën Puna nën Word).  Shembull, nëse e keni përgatitur dokumentin në Word ose Corel, 
	- e hapni Wordin (ose Corelin) 
	- e hapni Drejtshkrimorin e shqipes
	- në Word e kopjoni pjesën tekstuale që dëshironi ta kontrolloni
	- kaloni në Drejtshkrimor (me Alt+Tab ose me mi)
	- e ktheni tekstin nga memoria me anë të funksionit Paste (Kthe 	tekstin- Ctrl+V)
	- shtypni F9 ose 'abc'
	- e kontrolloni tekstin
	- me të kryer të kontrollit e selektoni tërë tekstin tashmë të kontrolluar dhe e kopjoni (Kopjo - Ctrl+C)
	- kaloni në Word (ose Corel) - atje ju pret teksti ende i selektuar
	- e ktheni tekstin nga memoria me anë të funksionit Paste ( Ctrl+V)
	- Vazhdoni me punë tjera.
	
	Fjalori i këtij drejtshkrimori disponon me një fond jashtëzakonisht të madh të variacioneve të fjalëve në gjuhën shqipe.  Fjalori ka rreth 60-70,000 kufiza të cilat të zgjedhuara, të lakuara e tjera krijojnë një fond prej 320,000 fjalëve të cilat merren parasysh gjatë kontrollit drejtshkrimor.  Përndryshe në këtë fjalor janë përfshirë të gjitha fjalët e "Fjalorit të gjuhës së sotme shqipe" të botuar në dy vëllime nga "Rilindja" në vitin 1981.  Sa për krahasim, fjalorët më të pasur në drejtshkrimorët e gjuhës angleze nuk e tejkalojnë fondin prej 120,000 fjalëve.  Kjo ka qenë një punë tejet voluminoze për autorin Merkur Beqiri, anëtar dhe bashkëpunëtor në Shoqatën kompjuterike "Infed" në Pejë.
Programi instalohet me anë të dy disketave ose me CD.  Kopjimi i drejtpërdrejtë nuk funksionon; pas instalimit kërkohet shifra instaluese e cila është e veçantë për secilin kompjuter.  Sidoqoftë programin mund ta ekzekutoni 15 herë pa shifër si demonstrim.  Pas 15 herëve duhet kontaktuar me autorin i cili ju njofton me shifrën e juaj personale.

(Shtojca 1)
Kjo ka qenë me siguri rezultat I opcionit “Do not shoë hidden files and folders” në sistemin tuaj për të cilin shkak nuk mund ta gjeni skedën “Normal.dot”.  Qysh prej versionit Windoës 2000 edhe skedat e tipit .dot njhen si të tilla.  Veproni kështu:
Ekzekutoni “Windows Explorer”
Në meny zgjidhni “Tools->Folder Options”
Zgjidhni “View” në dritaren që ju ofrohet
Nën “Hidden files and folders” zgjidhni opcionin “Shoë hidden files and folders”
Përsëriteni kërkimin (kthehu në “kërko”) dhe vazhdoni me hapat e ardhshëm.
03/01/02

Shtojca 2
Shkarkoni skedën “normal.zip” këtu, ekstraktoni në “normal.dot” (e posacme per Windows 2000) dhe vazhdoni (kthehu në “kërko”)